佢曾經喺紐西蘭威靈頓同埋澳洲墨爾本留學，2003年返香港並曾經做過模特兒，並曾經喺tvb周刊covergirl選舉中得到季軍。2004年參加香港小姐競選但落選，之後同無綫電視簽約。第一套演出嘅電視劇《開心賓館》即刻做咗第二女主角，但係之後只係做二打六角色，直到2013年《仁心解碼ii》中嘅邪教女信徒角色開始重新被觀眾留意，喺隨後《神探高倫布》扮演嘅死人化妝師角色更佔咗唔少戲份。